ECF ประคองกำไร Q1 แตะ 14 ลบ. รุกขยายช่องทาง “ออนไลน์” ดันยอดขายโตแกร่ง
ECF ประคองกำไร Q1 แตะ 14 ลบ. จากปีก่อนมีกำไร 17 ลบ. เดินหน้าขยายช่องทางขาย "ออนไลน์" หวังดันยอดขายโตแกร่ง
17 พ.ค. 2564

บริษัท อีสต์โคสท์เฟอร์นิเทค จำกัด (มหาชน) หรือ ECF รายงานผลการดำเนินงานงวดไตรมาส 1/64 มีกำไรสุทธิ ดังนี้

โดยปัจจัยที่ส่งผลให้บริษัทมีกำไรลดลง เนื่องจากมีต้นทุนขายเพิ่มขึ้น ส่งผลให้มีค่าใช้จ่ายรวมปรับตัวสูงขึ้นจากช่วงเดียวกันของปีก่อน
อย่างไรก็ตาม บริษัทมีรายได้จากการขายเพิ่มขึ้นอย่างมีนัยสำคัญเทียบกับปีก่อน รวมถึงรายได้จากดอกเบี้ยรับ และรายได้อื่นๆ ส่งผลให้รายได้รวมปรับตัวเพิ่มขึ้นจากช่วงเดียวกันของปีก่อน
ด้านนายอารักษ์ สุขสวัสดิ์ กรรมการผู้จัดการ ECF เปิดเผยว่า ในช่วงไตรมาสที่ 1 ที่ผ่านมา ส่วนของตลาดต่างประเทศ รายได้ที่เพิ่มขึ้นมาจากการส่งออกไปยังประเทศสหรัฐอเมริกาเป็นสำคัญ สำหรับลูกค้าในประเทศอื่น ๆ อาทิ อินเดีย จีน โอกาสในการสั่งซื้อสินค้าก็จะเริ่มเข้ามาอย่างต่อเนื่องเช่นกัน
อีกทั้งการจำหน่ายที่เพิ่มขึ้นภายในประเทศ เกิดจากการจำหน่ายผลิตภัณฑ์เฟอร์นิเจอร์เริ่มกลับมาฟื้นตัวอีกครั้ง เมื่อเทียบกับช่วงเดียวกันของปีก่อนที่รัฐบาลมีคำสั่งล็อคดาวน์จากสถานการณ์ Covid-19 ทำให้ร้านค้าประเภท Hypermarket อาทิ เทสโก้ โลตัส บิ๊กซี โฮมโปร ฯลฯ ที่เป็นลูกค้าของบริษัทฯ จำเป็นจะต้องปิดการขายผ่านสาขาตามคำสั่งของรัฐบาล
ด้านธุรกิจพลังงานทดแทน ที่ผ่านมารับรู้ส่วนแบ่งกำไรจากโรงไฟฟ้าพลังงานแสงอาทิตย์ขนาด 220 MW เมืองมินบู ประเทศเมียนมาร์ ที่เข้าลงทุนในสัดส่วนร้อยละ 20 สำหรับเฟสแรก (50 MW จำหน่ายไฟฟ้าเรียบร้อยแล้ว) ยังคงสามารถจำหน่ายไฟฟ้าและเรียกเก็บเงินได้ตามปกติ ภายในสถานการณ์ความไม่สงบด้านการเมืองของเมียนมาร์
สำหรับแนวโน้มธุรกิจไตรมาส 2  ยังคงเติบโตอย่างต่อเนื่องจากตลาดการจำหน่ายเฟอร์นิเจอร์ออนไลน์ในสหรัฐอเมริกาที่ยังคงเติบโต รวมถึงปัญหาการขาดแคลนตู้คอนเทนเนอร์เริ่มมีสถานการณ์ที่ดีขึ้น
นอกจากนี้เมื่อวันที่ 14 พ.ค. 64 คณะกรรมการบริษัทฯ ได้พิจารณาอนุมัติการจดทะเบียนจัดตั้งบริษัทย่อยเพิ่มเติม 1 แห่ง คือ บริษัท โซเมว่า พลาซ่า จำกัด โดยมีวัตถุประสงค์ในการจัดตั้งเพื่อประกอบธุรกิจออนไลน์แพลทฟอร์ม คาดว่าจะจดจัดตั้งบริษัทเป็นที่เรียบร้อยภายในเดือนมิถุนายน 2564 นี้